Le Corbusier architektūra

Le Corbusier architektūra – šveicarų kilmės prancūzų architekto Le Korbiuzjė serija suprojektuotų objektų trijuose žemynuose – Argentinoje, Belgijoje, Indijoje, Japonijoje, Prancūzijoje, Šveicarijoje ir Vokietijoje, – padariusių didelę įtaką XX a. architektūros ir urbanizmo raidai,  2016 m. paskelbtų UNESCO pasaulinio paveldo objektu.http://whc.unesco.org/en/list/1321 The Architectural Work of Le Corbusier, an Outstanding Contribution to the Modern MovementUNESCO World Heritage List Šie projektai parodo, kaip modernizmo architektūra buvo pritaikyta visuomenės poreikiams tenkinti, atspindi globalią stilių ir kūrėjų įvairovę. 
miniatiūra|220px|left|Le Korbiuzjė (1964)

 Objektų serija 

2016 m. Prancūzijos iniciatyva 17 architekto Le Korbiuzjė objektų UNESCO sprendimu buvo sujungti į vieną tarptautinį UNESCO paveldo objektą. Į sąrašą įtraukti pastatai apima Notre Dame du Haut koplyčią Ronšane, vilą Paryžiaus priemiestyje Villa Savoy ir gyvenamąjį kompleksą Unité d'Habitation Marselyje. Iš viso sąraše yra objektų iš septynių šalių, kurių dauguma atstovauja Europai. Iš kitų pasaulio regionų sąraše yra daktaro Curutchet namas La Platoje (Argentina), administracinių pastatų kompleksas Čandigarche (Indija) ir Nacionalinis Vakarų meno muziejus Tokijuje (Japonija). Šie objektai liudija apie naujo architektūrinio stiliaus atsiradimą, žymintį visišką nukrypimą nuo praeities. Minimi projektai buvo įgyvendinti per pusšimtį metų – laikotarpį, kurį Le Korbiuzjė pavadino „kantrių paieškų“ laiku. Šie projektai taip pat liudija architektūrinės kūrybos internacionalizaciją.

 UNESCO pripažinimo istorija 

2008 m. sausio mėn. Prancūzija kreipėsi į UNESCO, pateikdama pasiūlymą patvirtinti paveldo paminklą, sudarytą iš 14 pastatų, esančių šalies teritorijoje. Vėliau prie prancūzų paraiškos į UNESCO prisijungė kitos šalys, kurių teritorijose buvo Le Korbiuzjė pastatų. Galutinai projektas buvo pavadintas „Le Korbiuzjė architektūros darbai“, į sąrašą įtraukti pastatai ir statiniai iš Argentinos, Belgijos, Vokietijos, Prancūzijos, Indijos, Japonijos ir Šveicarijos.

2009 m. UNESCO komisija peržiūrėjo paraišką ir nusprendė atidėti sprendimą dėl jos tvirtinimo iki 2012 m., motyvuodama nepakankamu esminės paraiškos dalies išsamumu. 2011 m. komisijai buvo pateikta nauja paraiška, kurią sudarė 19 pastatų ir statinių kompleksų. Tuomet dauguma šios paraiškos nepalaikė, be kitų argumentų, buvo pareikšta, kad dar neįrodyta, jog Le Korbiuzjė kūryba iš tikrųjų yra nepaprastos, pasaulinės reikšmės. Tik po trečiojo bandymo, 40-ojoje UNESCO sesijoje 2016 m., paraiška su 17 objektų buvo patvirtinta.

 Projektai 

 Nuotrauka  ID  Pavadinimas  Vieta  Koordinatės  Plotas  Buferinė zona  1321–001  Villa La Roche  Prancūzija (Paryžius)    0,097 ha  13,644 ha 125px  1321–002  Villa Le Lac  Šveicarija (Korso)    0,04 ha  5,8 ha 1321–003  Cité Frugès de Pessac  Prancūzija (Pesakas)    2,179 ha  26,475 ha 125px  1321–004  Maison Guiette  Belgija (Antverpenas)    0,0103 ha  6,7531 ha 125px  1321–005  Weissenhof Estate  Vokietija (Štutgartas)    0,1165 ha  33,6213 ha 125px  1321–006  Villa Savoye  Prancūzija (Puasi)    1,036 ha  155,585 ha 125px  1321–007  Immeuble Clarté  Šveicarija (Ženeva)    0,15 ha  1,8 ha  1321–008  Immeuble Molitor  Prancūzija (Paryžius, Bulonė-Bijankūras)    0,032 ha  57,113 ha  1321–009  Unité d'Habitation  Prancūzija (Marselis)    3,648 ha  119,833 ha   1321–010  Usine Claude et Duval  Prancūzija (Vogėzų Sen Dijė)    0,762 ha  64,912 ha 125px  1321–011  Curutchet House  Argentina (La Plata)    0,027 ha  6,965 ha 125px  1321–012  Notre Dame du Haut  Prancūzija (Ronšanas)    2,734 ha  239,661 ha 125px  1321–013  Cabanon de vacances  Prancūzija (Rokbriun Kap Martenas)    0,198 ha  176,172 ha 125px  1321–014  Chandigarh Capitol Complex  Indija (Čandigarchas)    66 ha  195 ha   1321–015  Sainte Marie de La Tourette  Prancūzija (Evė)    17,923 ha  99,872 ha 125px  1321–016  Nacionalinis Vakarų meno muziejus  Japonija (Tokijas)    0,93 ha  116,17 ha   1321–017  Maison de la Culture de Firminy  Prancūzija (Firmini)    2,601 ha  90,008 ha

 Šaltiniai

 Nuorodos 

The Architectural Work of Le Corbusier, an Outstanding Contribution to the Modern Movement / UNESCO Official Website
Association des sites Le Corbusier
 The Architectural Work of Le Corbusier: An Outstanding Contribution to the Modern Movement  

Kategorija:Modernizmas